Slovenščina, 6. a, b, p (6. 4.-10. 4. 2020)

**1.-3. ura**

Ta teden te čaka obravnava različnih vrst besedil. Tokrat boš spoznal in tvoril **opis kraja**.

Odpri **SDZ** na **str. 70** in preberi, kaj je na značilno za opis in nato še za opis kraja.

Zapomni si, da gre za besedilo brez čustev, v katerem uporabljamo predvsem glagole v sedanjiku.

Nato reši nalogi v SDZ na str. 70/1., 2..

Pozorno preberi, kako je v SDZ na str. 71 opisan Bled.

Po branju razmisli: Si o kraju izvedel veliko novega? Česa prej še nisi vedel? Naštej, kaj vse je bilo v besedilu zajeto.

Reši naloge na str. 70, 71, 72 (do vključno 2. naloge).

V razlagalnem okvirčku preberi še, kaj je značilno za **predstavitev kraja** in v čem se razlikuje od opisa.

Začni z branjem opisov krajev v SDZ na str. 72, 73 (do vključno 4. naloge). Nato odpri zvezek in zapiši značilnosti besedilne vrste opis kraja.

ZAPIS v zvezek (na jezikovno stran):

**Opis kraja**

**Prepiši** **definicijo** v modrem okvirčku na **str. 70** z naslovom Opis kraja, tudi ti poudari ključne besede.

Izpusti vrstico in nato zapiši še definicijo v modrem okvirčku na **str. 72**.

Opisal boš svoj kraj (Planino ali Postojno).

Podatke poišči na spletu ali v domači knjižnici. Pripenjam uporabno povezavo.

<http://mesta.slo-link.si/mesta/postojna.html>

Najprej v zvezek sestavi **miselni vzorec**, v sredino napiši OPIS KRAJA in v krake zapiši ključne besede (naštete spodaj). Nato pripiši podatke, ki jih boš našel. Ne piši o zgodovini kraja, ker to ni predstavitev kraja.

V zvezek napiši naslov **Opis Planine** ali **Opis Postojne** in opiši:

- **lego** in **poti** (prometne povezave),

- **število prebivalcev** in njihovo **delo**,

- pomembne **zgradbe, ulice, trge**, **znamenitosti** …

Tvori zaokroženo besedilo, napisano v odstavkih (podobno kot primer v SDZ). Pazi na veliko začetnico v zemljepisnih lastnih imenih.

**4. ura**

V **SDZ** na **str. 74** preberi značilnosti naravnega pojava in jih prepiši v zvezek.

ZAPIS v zvezek (na jezikovno stran):

**Opis naravnega pojava**

**Prepiši** besedilo v razlagalnem okvirčku na **str. 74**.

Nato reši naloge na str. 74/1., 2. in str. 75/4.

S pomočjo miselnega vzorca o fotosintezi zapiši besedilo (pretvori ga v povedi) in ga zapiši v zvezek. Napiši naslov **Fotosinteza**. Pri slovenščini utrjuješ tudi naravoslovje, dve muhi na en mah.

**Bralna značka**

Zaradi koronavirusne bolezni bo tudi bralna značka potekala drugače, kot bi sicer. Po e-pošti mi pošlji naslov prebrane knjige (avtorja in naslov), kratko vsebino in mnenje o prebranem z utemeljitvijo. Poudari, kaj ti je bilo posebej všeč, kaj si se ob branju naučil. Za bralno značko tokrat štejejo vse knjige iz domače knjižnice. Vabljeni vsi!

Moj e-naslov: [mil1a.kumer@gmail.com](mailto:mil1a.kumer@gmail.com)

**Dnevi dejavnosti**

Kulturni dan (KD) – **6. a, b**

V četrtek, **9. 4.** 2020, boste imeli **kulturni dan – ogled predstave Kit na plaži**. Vsa navodila za izvedbo boste dobili v ponedeljek na spletni strani šole.

Tehniški dan (TD) – **6. p**

V petek, **10. 4.** 2020, boste namesto pouka doma izvedli **tehniški dan - velikonočne delavnice**. Izvedli bomo tudi razredno uro z videokonferenco. Vsa navodila bom poslala staršem po e-pošti.

Če želite, lahko tudi vi sledite navodilom za 6. a, b za izvedbo KD oz. si doma ogledate predstavo, čeprav smo v Planini izvedli že vse KD. V ta namen ta teden ura slovenščine manj za vse.